નિર્માતાની આ બાંહેધરીના કારણે મહાસભાએ પોતાનું આંદોલન આટોપી લીધું છે. આ સમય દરમિયાન બંને પક્ષોની વચ્ચે સહમતીનો એક ડ્રાફ્ટ તૈયાર કરવામાં આવ્યો છે કે આ ફિલ્મમાં રાણી લક્ષ્મીબાઈનો અંગ્રેજ વ્યક્તિ સાથેનો કોઈ પ્રેમ પ્રસંગ કે ગીત બતાવવામાં આવશે નહીં. ઉપરાંત જયશ્રી મિશ્રાની પુસ્તક સાથે ફિલ્મને કોઈ લેવા-દેવા નથી. અત્રે ઉલ્લેખનીય છે કે, લંડનમાં સ્થાયી થયેલી લેખિકા જયશ્રી મિશ્રાએ પોતાની પુસ્તક ‘રાની’માં તત્કાલીન રાજનીતિક એજન્ટ રોબર્ટ એલિસની સાથે રાણી લક્ષ્મીબાઈને પ્રેમ સંબંધ હતો તેવો ઉલ્લેખ કર્યો હતો. આ દરેક વાતના ખુલાસા પછી હવે ફિલ્મનું ફરી એકવાર શૂટિંગ શરૃ થતાં ફિલ્મના નિર્માતા સહિત કંગના અને પૂરી ટીમ ખુશ છે. ફિલ્મનું મોટા ભાગનું શૂટિંગ રાજસ્થાનમાં કરવામાં આવ્યું છે. પ્રસૂન જોષીએ ડાયલોગ પર હાથ અજમાવ્યો છે. કંગનાની સાથે ફિલ્મમાં અંકિતા લોખંડે, સોનુ સૂદ અને ડેની મહત્ત્વની ભૂમિકામાં જોવા મળશે. બોલિવૂડના નિર્માતાઓ હવે બાયોપિક કે પિરિયડ ફિલ્મ બનાવવાનો પ્રયત્ન કરે છે ત્યારે દૂધનો દાઝ્યો છાશ ફંૂકે તે રીતે કામ કરે છે. અજય અને કંગનાની આ ફિલ્મ હાલ તો બધી માથાકૂટોથી બચી ગઈ છે. આશા રાખીએ કે આ જ રીતે તેનું રિલીઝ પણ થઈ જાય, બાકી રહી વાત ફિલ્મ પસંદગીની તો આપણા ઇતિહાસ અને ઇતિહાસકારોને દર્શકો વધાવે જ છે. કેમ ખરું ને..?